CELEX: 32019R0248
Language: hu
Date: 2018-11-13 00:00:00
Title: A Bizottság (EU) 2019/248 felhatalmazáson alapuló rendelete (2018. november 13.) a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról szóló 63/2011/EU rendelet helyesbítéséről (EGT-vonatkozású szöveg.)

13.2.2019   
               
               
                  HU
               
               
                  Az Európai Unió Hivatalos Lapja
               
               
                  L 42/5
               
            
         A BIZOTTSÁG (EU) 2019/248 FELHATALMAZÁSON ALAPULÓ RENDELETE
         (2018. november 13.)
         a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról szóló 63/2011/EU rendelet helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 11. cikke (8) bekezdésére,
         mivel:
         
                     (1)
                  
                  
                     A személygépkocsik gyártásával foglalkozó General Motors Holding LLC arról tájékoztatta a Bizottságot, hogy a 63/2011/EU bizottsági rendelet (2) IV. mellékletében a gyártó számára meghatározott 2007-es átlagos fajlagos CO2-kibocsátás értéke nem megfelelő.
                  
               
                     (2)
                  
                  
                     Az érintett gyártó részletes adatokkal bizonyította, hogy 2007-ben az átlagos fajlagos CO2-kibocsátása jelentősen meghaladta a 63/2011/EU rendeletben szereplő értéket. Az érték olyan gépjárművek fajlagos CO2-kibocsátási értékein alapult, amelyek között helytelenül szerepeltek az akkoriban a General Motors-hoz tartozó Adam Opel AG járművei. 2007-ben az Adam Opel AG gépjárművek fajlagos CO2-kibocsátása hozzájárult a General Motors-nál egy alacsonyabb átlagos fajlagos CO2-kibocsátáshoz. A hiba nyilvánvalóvá vált, amikor 2017. augusztus 1-jén a General Motors és az Adam Opel tulajdonjoga megváltozott.
                  
               
                     (3)
                  
                  
                     A Bizottság úgy ítéli, hogy a General Motors LLC által szolgáltatott bizonyíték alátámasztja, hogy a gyártó 63/2011/EU rendeletben feltüntetett, 2007-es átlagos fajlagos CO2-kibocsátásának értéke téves.
                  
               
                     (4)
                  
                  
                     A 63/2011/EU rendeletet ezért ennek megfelelően helyesbíteni kell,
                  
               ELFOGADTA EZT A RENDELETET:
         
            1. cikk
            A 63/2011/EU rendelet IV. mellékletének táblázatában az „Átlagos kibocsátás [g/km]” oszlopban a General Motors-ra vonatkozó sor „159,604” értéke helyébe „283,689” kerül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 140., 2009.6.5., 1. o.
         
         
            (2)  A Bizottság 63/2011/EU rendelete (2011. január 26.) a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról (HL L 23., 2011.1.27., 16. o.).